སྒྲུང་འདི་ནི་ངལ་དུབ་ཀྱིས་གྲུབ་པའི་སྒྲུང་ཞིག་རེད།ཀློག་པ་པོས་ལྟ་ཀློག་གི་གོ་རིམ་ཁྲོད་ནས་རང་ཉིད་ལ་ཁ་ཕྱོགས་ངེས་མེད་ནས་འོང་བའི་ངལ་དུབ་ཅིག་དལ་གྱིས་སེམས་ལ་འཛུལ་གྱིན་སིམ་འགྲོ་བ་རྟོགས་ཐུབ།དེ་ཡང་སྒྲུང་ནང་གི་མི་སྣ་གཙོ་བོ་ནི་སྒྲུང་འདིའི་ཁ་ལོ་བ་གཅིག་པུ་དེ་ཡིན་ལ།ཁ་ལོ་བ་འདི་ཡང་མགོ་འཁོར་བའི་ལམ་འགྲོ་བ་ཞིག་དང་མཚུངས་བར་ཁ་ཕྱོགས་མེད་པའི་གཞུང་ལམ་དུ་སོང་སོང་མཐར།དེ་ཡིས་ཁྲིད་པའི་ཀློག་པ་པོ་ཚོ་ཡང་རིམ་བཞིན་ངལ་དུབ་ཀྱིས་མནན་ནས།རང་ཉིད་སད་ཡོད་དང་སད་མེད་པའི་ཐེ་ཚོམ་གྱི་ཁ་མཚམས་ཤིག་ལ་འཐེན་འགྲོའདི་ལྟར་བྱེད་པ་ནི་སྒྲུང་འདིའི་དམིགས་ཡུལ་ཡིན་ལ།སྒྲུང་ནང་གི་མི་སྣ་གཙོ་བོའི་དམིགས་ཡུལ་ཡང་ཡིན་པར་སེམས།